钦定古今图书集成/明伦汇编/氏族典/第144卷 > 元体中
## 钦定古今图书集成/明伦汇编/氏族典/第144卷 > 元体中

按《邵武府志》：“体中，字孩若，邑东朱方墟人。元昭武路
总管水镜将军之裔。崇祯末年，国步多艰，遂南游吴越间，击破海寇数十艘。中丞萧公试以后营守备。庚
辰分汛杉关，因势据险，战守之具略备。七台雈苻窃
发，体中率精锐数百讨平之。会二京相继失守，唐藩
即位于福州，擢中总兵，属以恢复之任。体中所部精”
卒，别赴调去，临期招募，仅得三千人。督师蔡檄催出
师，体中请宽期简练，弗许。乃统新卒二千，衔枚夜走
四十里，始达洵口。值伏起阵陷，瞋目持槊，力战而殁。